section_heading: Zemljopisna i prirodna obilježja
paragraph_text: Masoala je stanište brojnih gmazova poput madagaskarske felsume, uroplatusa i kameleona svih veličina, te neobičnih ptica kao što je šljemasta vanga iz roda vrapčarki te madagaskarska crvena sova. Poluotok nastanjuju i neobične madagaskarske crvene žabe. Također je i dom spektakularnog noćnog leptira madagaskarske uranije. Orao madagaskarski zmijar nedavno je otkriven na Masoali, i to populacija vrlo zdravih primjeraka kojih ima samo u ovom dijelu sjeveroistočnog Madagaskara.